

**แบบเสนอแผนงาน/โครงการ/กิจกรรม กองทุนหลักประกันสุขภาพเทศบาลตำบลคลองขุด**

**เรื่อง** ขอเสนอโครงการสถานที่จำหน่ายอาหารสะอาด ปราศจากโรค เทศบาลตำบลคลองขุด

**เรียน** ประธานกรรมการกองทุนหลักประกันสุขภาพเทศบาลตำบลคลองขุด

ด้วยกองสาธารณสุขและสิ่งแวดล้อม เทศบาลตำบลคลองขุด มีความประสงค์จะจัดทำโครงการสถานที่จำหน่ายอาหารสะอาด ปราศจากโรค เทศบาลตำบลคลองขุด ในปีงบประมาณ 2567 โดยขอรับการสนับสนุนงบประมาณจากกองทุนหลักประกันสุขภาพเทศบาลตำบลคลองขุด เป็นเงิน 20,000 บาท   
(สองหมื่นบาทถ้วน)โดยมีรายละเอียดโครงการ ดังนี้

**ส่วนที่ 1 : รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม ลงรายละเอียด)**

**1. หลักการและเหตุผล**

ตามพระราชบัญญัติการสาธารณสุข พ.ศ.2535 พระราชบัญญัติรักษาความสะอาดและความเรียบร้อยของบ้านเมือง พ.ศ.2535 พระราชบัญญัติอาหาร พ.ศ.2522 พระราชบัญญัติโรคติดต่อ พ.ศ.2558 มีบทบัญญัติให้อำนาจแก่ราชการส่วนท้องถิ่น มีอำนาจกำกับดูแล ในการควบคุมดูแลสถานที่จำหน่ายอาหารหรือสถานที่สะสมอาหาร ให้เป็นไปตามข้อกำหนดของท้องถิ่น และนโยบายกรมอนามัย กระทรวงสาธารณสุขได้ให้ความสำคัญในเรื่องอาหารปลอดภัยโดยตลอด เพราะอาหารเป็นปัจจัยที่สำคัญต่อสุขภาพของประชาชน ทั้งในด้านคุณภาพและความสะอาด นอกจากนี้อาหารยังเป็นอีกหนึ่งปัจจัยที่จำเป็นต่อการดำรงชีวิต การบริโภคอาหารที่ไม่สะอาดเป็นสาเหตุสำคัญของการเกิดโรคภัยไข้เจ็บต่างๆ ได้ โดยมีเชื้อโรคและสารปนเปื้อนหลายชนิดที่เป็นอันตรายถึงแก่ชีวิต หลักสำคัญในการเลือกรับประทานอาหารนอกเหนือจากรสชาติอาหารแล้ว สิ่งที่ต้องคำนึงและพิจารณาควบคู่ไปด้วย คือ คุณค่าตามหลักโภชนาการ คุณภาพ ความสะอาด ปราศจากสารปนเปื้อน เพราะประชาชนมีโอกาสเสี่ยงต่อการรับประทานอาหารที่ไม่สะอาดจากผู้ประกอบอาหารขาดความรู้ความเข้าใจในเรื่องการสุขาภิบาลอาหารและน้ำ ผู้สัมผัสอาหารที่ขาดความรู้ ความเข้าใจ และไม่ปฏิบัติตนให้ถูกต้องในระหว่างการเตรียม ปรุง ประกอบอาหาร ปลอดภัย มีคุณค่าตามหลักโภชนาการและปราศจากสารปนเปื้อนนั้น จำเป็นต้องมีระบบการดูแล ควบคุม ตรวจสอบคุณภาพความปลอดภัยของอาหาร

ดังนั้น จะเห็นว่าจากสถานการณ์เจริญเติบโตทางเศรษฐกิจและการเปลี่ยนแปลงทางด้านสังคมอย่างรวดเร็วของประเทศไทยในปัจจุบัน ทำให้วิถีชีวิตของประชาชนเปลี่ยนแปลงไป พฤติกรรมการบริโภคอาหารนอกบ้านมากขึ้น จากเดิมปรุงอาหารรับประทานเองที่บ้าน เปลี่ยนเป็นการบริโภคอาหารที่ไม่สะอาดจากผู้ประกอบการที่ขาดความรู้ ความเข้าใจในเรื่องสุขาภิบาลอาหารและน้ำ ขาดการควบคุมดูแลสถานประกอบการให้ได้มาตรฐาน และถูกสุขลักษณะตามกฎหมายและข้อกำหนดของท้องถิ่น ซึ่งทำให้อาหารเสี่ยงต่อการปนเปื้อนเชื้อโรคได้

งานสุขาภิบาลและอนามัยสิ่งแวดล้อม กองสาธารณสุขและสิ่งแวดล้อม เทศบาลตำบลคลองขุด ตระหนักถึงความสำคัญของปัญหา จึงได้ทำโครงการสถานที่จำหน่ายอาหารสะอาด ปราศจากโรค เทศบาลตำบลคลองขุด เพื่อเป็นการดูแลคุณภาพของการสุขาภิบาลของร้านอาหาร ควบคุมคุณภาพอาหารที่จำหน่ายให้สะอาด และเพื่อเป็นการเฝ้าระวัง พัฒนาและยกระดับสถานประกอบการตามหลักสุขาภิบาลอาหาร CFGT (Clean food good taste) จึงเป็นเป้าหมายที่สำคัญ เพื่อให้ได้อาหารที่สะอาด ปลอดภัย ปราศจากสารปนเปื้อน ที่อาจเป็นสาเหตุให้เกิดโรคระบบทางเดินอาหารแก่ผู้ประกอบการและผู้บริโภคได้

**2. วัตถุประสงค์/ตัวชี้วัด**

|  |  |
| --- | --- |
| **วัตถุประสงค์** | **ตัวชี้วัดความสำเร็จ** |
| 1.เพื่ออบรมให้ความรู้ ความเข้าใจเรื่องการจัดการเฝ้าระวัง ดูแล คุณภาพสถานที่จำหน่ายอาหาร แก่ ผู้ประกอบการร้านอาหาร | ร้อยละ 100 ของผู้เข้ารับการอบรมมีความรู้ความเข้าใจเพิ่มขึ้น |
| 2. เพื่อพัฒนาและยกระดับสถานที่จำหน่ายอาหารให้ได้เกณฑ์มาตรฐานด้านสุขาภิบาลอาหาร | ร้อยละ 80 ของสถานที่จำหน่ายอาหารได้รับการตรวจสารปนเปื้อน และแบคทีเรียในอาหารผ่านเกณฑ์มาตรฐานด้านสุขาภิบาลอาหาร CFGT (Clean food good taste) |

**3. กลุ่มเป้าหมาย**

จำนวน 30 คน

ผู้เข้าร่วมโครงการ

- ตัวแทนผู้ประกอบการสถานที่จำหน่ายอาหาร

- เจ้าหน้าที่ที่เกี่ยวข้องด้านการจัดการคุณภาพสถานที่จำหน่ายอาหาร

**4. วิธีดำเนินการ**  1. ขั้นตอนวางแผนงาน - สำรวจข้อมูลสถานที่จำหน่ายอาหารในพื้นที่ ประชุมวางแผน กำหนดเป้าหมาย วัตถุประสงค์ จำนวนกลุ่มเป้าหมาย เนื้อหาและรู้แบบวิธีการดำเนินงานโครงการ - แต่งตั้งเจ้าหน้าที่ปฏิบัติงานตามแผนงานโครงการ - ติดต่อประสานงานผู้เกี่ยวข้องเพื่อร่วมดำเนินงาน 2. จัดทำโครงการเพื่อขออนุมัติต่อคณะกรรมการบริหารกองทุนหลักประกันสุขภาพเทศบาลตำบลคลองขุด 3. ขั้นตอนการดำเนินงาน 3.1 การจัดหาวัสดุอุปกรณ์ในการจัดกิจกรรมอบรมให้ความรู้และกิจกรรมการพัฒนาและยกระดับสถานที่จำหน่ายอาหาร 3.2 ดำเนินการจัดกิจกรรม กิจกรรมที่ 1 อบรมให้ความรู้ ความเข้าใจเรื่องการจัดการ เฝ้าระวัง ดูแล คุณภาพสถานที่จำหน่ายอาหาร แก่ผู้ประกอบการร้านอาหาร กิจกรรมที่ 2 เฝ้าระวัง ดูแล คุณภาพสถานที่จำหน่ายอาหาร แก่ผู้ประกอบการร้านอาหาร - ตรวจประเมินสุขลักษณะสถานที่จำหน่าย - เก็บตัวอย่างอาหารจากสถานที่จำหน่ายอาหารเพื่อหาสารปนเปื้อน และเชื้อแบคทีเรียในอาหาร 4. สรุปผลการดำเนินงาน และรายงานให้คณะกรรมการกองทุนหลักประกันสุขภาพเทศบาลตำบลคลองขุดทราบ เมื่อสิ้นสุดโครงการ

**5. ระยะเวลาดำเนินการ**

เดือนกุมภาพันธ์ 2567 – กันยายน 2567

**6. สถานที่ดำเนินการ**

เทศบาลตำบลคลองขุด

**7. งบประมาณ**

จากงบประมาณกองทุนหลักประกันสุขภาพเทศบาลตำบลคลองขุด (ประเภทที่ 1 สนับสนุนและส่งเสริมบริการหรือสถานบริการหรือหน่วยงานสาธารณสุขในพื้นที่) จำนวน 20,000 บาท (สองหมื่นบาทถ้วน)รายละเอียด ดังต่อไปนี้ **กิจกรรมที่ 1 อบรมให้ความรู้ ความเข้าใจเรื่องการจัดการ เฝ้าระวัง ดูแล คุณภาพสถานที่จำหน่ายอาหาร แก่ผู้ประกอบการร้านอาหาร**

1. ค่าไวนิลโครงการ ขนาด 2.0 X 1.2 เมตร ตารางเมตรละ 150 บาท เป็นเงิน 360 บาท 2. ค่าอาหารว่างและเครื่องดื่มในการอบรม จำนวน 30 คน x 30 บาท x 2 มื้อเป็นเงิน 1,800 บาท 3. ค่าอาหารกลางวัน จำนวน 30 คน x 70 บาท x 1 มื้อเป็นเงิน 2,100 บาท 4. ค่าสัมมนาคุณวิทยากร จำนวน 6 ชั่วโมงๆ ละ 600 บาท เป็นเงิน 3,600 บาท 5. ค่าวัสดุอุปกรณ์ในการจัดอบรม ประกอบด้วย - ค่าถ่ายเอกสารคู่มือหลักสูตรฝึกอบรม จำนวน 30 ชุดๆ ละ 15 บาท เป็นเงิน 450 บาท - ปากกา จำนวน 30 ด้าม x 5 บาท เป็นเงิน 150 บาท - แฟ้มใส่เอกสาร จำนวน 30 ซอง x 12 บาท เป็นเงิน 360 บาท รวมกิจกรรมที่ 1 เป็นเงิน 8,820 บาท **กิจกรรมที่ 2 เฝ้าระวัง ดูแล คุณภาพสถานที่จำหน่ายอาหาร แก่ผู้ประกอบการร้านอาหาร** 1. วัสดุอุปกรณ์ที่ใช้ในการ เฝ้าระวัง ดูแล คุณภาพสถานที่จำหน่ายอาหาร - แอลกอฮอล์ฆ่าเชื้อโรค 75 % จำนวน 1 ขวดๆ ละ 120 บาทเป็นเงิน 120 บาท - สำลีก้อน จำนวน 1 ถุงๆ ละ 60 บาท เป็นเงิน 60 บาท - สำลีพันก้าน (COTTON SWABS) จำนวน 500 ก้าน (1 ก้าน/ซอง), (100 ก้าน/กล่อง) จำนวน 5 กล่องๆ ละ 200 บาท เป็นเงิน 1,000 บาท 2. ชุดตรวจคุณภาพอาหาร - ชุดทดสอบโคลิฟอร์มแบคทีเรียขั้นต้น SI-2 (จำนวน 50 ร้านๆ ละ 10 ตัวอย่าง) จำนวน 500 ขวดๆ ละ 20 บาท เป็นเงิน 10,000 บาท รวมกิจกรรมที่ 2 เป็นเงิน 11,180 บาท **รวมเป็นเงินทั้งสิ้น จำนวน 20,000 บาท (สองหมื่นบาทถ้วน)**   
**\* หมายเหตุ** งบประมาณต่างๆ สามารถถัวจ่ายกันได้ตามการจ่ายจริง กิจกรรม สถานที่และเวลาสามารถเปลี่ยนแปลงได้ตามความเหมาะสม

**8. ผลที่คาดว่าจะได้รับ**

๑. ผู้ที่เข้ารับการอบรมมีความรู้ ความเข้าใจและเห็นความสำคัญในการจัดการเฝ้าระวัง ดูแล คุณภาพสถานที่จำหน่ายอาหาร

2. สถานที่จำหน่ายอาหารในพื้นที่ได้รับการพัฒนาและยกระดับสถานที่จำหน่ายอาหารให้ได้เกณฑ์มาตรฐานด้านสุขาภิบาลอาหาร ทำให้ประชาชนได้รับความปลอดภัยในการบริโภคอาหารได้มากยิ่งขึ้น

**9. ชื่อองค์กร/กลุ่มคน**

**ชื่อองค์กร** กองสาธารณสุขและสิ่งแวดล้อม เทศบาลตำบลคลองขุด

1. นายธีระ จันทร์ทองพูน ผู้อำนวยการกองสาธารณสุขและสิ่งแวดล้อม 089-7344506
2. นายวินิช ถวิลวรรณ์ หัวหน้าฝ่ายบริหารงานสาธารณสุข 086-9662545
3. นางสาวบิสนี เด่นดารา นักวิชาการสุขาภิบาลปฏิบัติการ 087-2815258
4. นางวิภารัตน์ คุ้มกัน นักวิชาการสุขาภิบาลปฏิบัติการ 090-0125626
5. นางสาวอังคณา มรรคาเขต นักวิชาการสุขาภิบาลปฏิบัติการ 091-4595296

**ผู้รับผิดชอบโครงการ**

ชื่อ นางสาวอังคณา มรรคาเขต

ตำแหน่ง นักวิชาการสุขาภิบาลปฏิบัติการ

เบอร์โทรศัพท์ 091-4595296

ที่อยู่ กองสาธารณสุขและสิ่งแวดล้อม สำนักงานเทศบาลตำบลคลองขุด อำเภอเมืองสตูล จังหวัดสตูล 91000

ลงชื่อ ............................................................... ผู้เสนอโครงการ

(นางสาวอังคณา มรรคาเขต)

ตำแหน่ง นักวิชาการสุขาภิบาลปฏิบัติการ

วันที่-เดือน-พ.ศ. ..........................................

* เห็นชอบ
* ให้เสนอขอรับการสนับสนุนงบประมาณจากกองทุนหลักประกันสุขภาพเทศบาลตำบลคลองขุด

ลงชื่อ .......................................................หัวหน้าหน่วยงาน/องค์กร/กลุ่มประชาชน

(นายสุนทร พรหมเมศร์)

ตำแหน่ง....นายกเทศมนตรีตำบลคลองขุด......

วันที่-เดือน-พ.ศ.................................................................

**ส่วนที่ 2 : ผลการพิจารณาแผนงาน/โครงการ/กิจกรรม (สำหรับเจ้าหน้าที่ อปท. ที่ได้รับมอบหมายลงรายละเอียด)**

ตามมติการประชุมคณะกรรมการกองทุนหลักประกันสุขภาพเทศบาลตำบลคลองขุด ครั้งที่ 5 / 2566 เมื่อวันที่ 23 พฤศจิกายน 2566 ผลการพิจารณาโครงการ ดังนี้

☑ **อนุมัติ**งบประมาณ เพื่อสนับสนุนโครงการสถานที่จำหน่ายอาหารสะอาด ปราศจากโรค เทศบาลตำบลคลองขุด จำนวน 20,000... บาท (สองหมื่นบาทถ้วน)

เพราะ เป็นการป้องกันโรค เพื่อให้ผู้ประกอบการและผู้บริโภคได้บริโภคอาหารที่สะอาด ปลอดภัย ปราศจากสารปนเปื้อน ที่อาจเป็นสาเหตุให้เกิดโรคระบบทางเดินอาหาร

🗆 **ไม่อนุมัติ**งบประมาณ เพื่อสนับสนุนแผนงาน/โครงการ/กิจกรรม

เพราะ .............................................................................................................................................

..............................................................................................................................................

หมายเหตุเพิ่มเติม (ถ้ามี) .........................................................................................................................  
..............................................................................................................................................................................  
..............................................................................................................................................................................

☑ ให้รายงานผลความสำเร็จของโครงการ ตามแบบฟอร์ม **(ส่วนที่ 3)** ภายใน 30 วัน หลังจากเสร็จสิ้นโครงการ ในปีงบประมาณ 2567

ลงชื่อ ....................................................................

(นายสุนทร พรหมเมศร์)

ตำแหน่ง ประธานกรรมการกองทุนหลักประกันสุขภาพ

เทศบาลตำบลคลองขุด

วันที่-เดือน-พ.ศ. ...................................................

**กำหนดการอบรม**

**“โครงการสถานที่จำหน่ายอาหารสะอาด ปราศจากโรค เทศบาลตำบลคลองขุด”  
ประจำปีงบประมาณ 2567**

วันที่ ..............................................................

เวลา 08.00 น. – 08.30 น. - ลงทะเบียน - ทดสอบความรู้เรื่องหลักสุขาภิบาลอาหาร CFGT ก่อนการอบรม

เวลา 08.30 น. – 09.00 น. - พิธีเปิดการอบรมโครงการ โดยนายกเทศมนตรีตำบลคลองขุด

เวลา 09.00 น. – 10.30 น. - บรรยายเรื่อง หลักสุขาภิบาลอาหาร CFGT วิทยากรโดย สำนักงานสาธารณสุขจังหวัดสตูล

เวลา 10.30 น. – 12.00 น. - บรรยายเรื่อง ข้อกำหนดมาตรฐานด้านสุขาภิบาลอาหาร วิทยากรโดย สำนักงานสาธารณสุขจังหวัดสตูล เวลา 12.00 น. – 13.00 น. - พักรับประทานอาหารกลางวัน

เวลา 13.00 น. – 14.00 น. - บรรยายเรื่อง สุขาภิบาลอาหารและน้ำ วิทยากรโดย สำนักงานสาธารณสุขจังหวัดสตูล เวลา 14.00 น. – 16.00 น. - การสาธิตและการปฏิบัติการใช้ชุดทดสอบโคลิฟอร์มแบคทีเรีย ขั้นต้น SI-2 วิทยากรโดย สำนักงานสาธารณสุขจังหวัดสตูล เวลา 16.00 น. – 16.30 น. - ทดสอบความรู้เรื่องหลักสุขาภิบาลอาหาร CFGT หลังการอบรม

\* หมายเหตุ รับประทานอาหารว่างและเครื่องดื่ม เวลา 10.30 น. – 10.45 น. และเวลา 14.30 น. – 14.45 น. กลุ่มเป้าหมาย : ผู้ประกอบการสถานที่จำหน่าย จำนวน 30 คน

**ส่วนที่ 3 : แบบรายงานผลการดำเนินแผนงาน/โครงการ/กิจกรรม ที่ได้รับงบประมาณสนับสนุนจากกองทุนหลักประกันสุขภาพ (สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

ชื่อโครงการ………………………………………………………………………………………………………………………………………

**1. ผลการดำเนินงาน**

…………………………………………………………………………………………………………………………………………………...........................................................................................................................................................................

**2. ผลสัมฤทธิ์ตามวัตถุประสงค์/ตัวชี้วัด**

2.1 การบรรลุตามวัตถุประสงค์

🞎 บรรลุตามวัตถุประสงค์ของโครงการ

🞎 ไม่บรรลุตามวัตถุประสงค์ของโครงการ เพราะ .............................................................................

2.2 จำนวนผู้เข้าร่วมในโครงการ ........................................ คน

**3. การเบิกจ่ายงบประมาณ**

งบประมาณที่ได้รับการอนุมัติ .................................... บาท

งบประมาณเบิกจ่ายจริง ..................................... บาท คิดเป็นร้อยละ ..............................

งบประมาณเหลือส่งคืนกองทุนฯ ...................................... บาท คิดเป็นร้อยละ ..............................

**4. ปัญหา/อุปสรรคในการดำเนินงาน**

🞎 ไม่มี

🞎 มี

ปัญหา/อุปสรรค

.......................................................................................................................................................................................................................................................................................................................................................................................................................................................................................................................................

แนวทางการแก้ไข (ระบุ)

.......................................................................................................................................................................................................................................................................................................................................................................................................................................................................................................................................

ลงชื่อ.....................................................................ผู้รายงาน

(นางสาวอังคณา มรรคาเขต)

ตำแหน่ง นักวิชาการสุขาภิบาลปฏิบัติการ